cyanic-selkie/wikianc huggingface dataset:
Հայկ (համաստեղություն)
Ամենապայծառ աստղերը 0,1 (Ռիգել), 0,3-1,2 (Բետելգեյզե), 1,6 (Բելատրիքս) տեսանելի աստղային մեծության են։ Համաստեղության երեք աստղերը կազմում են նրա «գոտին», որին հայերն անվանել են Շամփուրք Հայկի, Քար ու կշեռք։ Համաստեղությունում է գտնվում անզեն աչքով տեսանելի Մեծ միգամածությունը (գազափոշային ամենախոշոր ամպերից մեկը), որն ամենամոտն է Արեգակնային համակարգին։ Համաստեղությունում կան մեծ թվով փոփոխական աստղեր և կրկնակի աստղեր։ Դիտումների համար բարենպաստ են նոյեմբեր – հունվար ամիսները։
Պատմություն
Ըստ հին հունական լեգենդներից մեկի՝ Օրիոնը ծովերի աստված Պոսեյդոնի որդին է, որի տարերքը եղել է որսորդությունը։ Մի անգամ այնպես է պատահում, որ որսի թեժ պահին նա անխտիր ոչնչացնում է բոլոր գազաններին։ Որսի աստվածուհի Արտեմիսը, ցանկանալով փրկել մնացած գազաններին, Օրիոնի մոտ է ուղարկում Կարիճին, որի խայթոցից էլ նա մահանում է։ Իսկ քանի որ նա արել էր նաև բարի գործեր՝ ոչնչացնելով գիշատիչներին, ապա բարձրացվում է երկինք ու դասվում համաստեղությունների շարքը ։
Անվանումը
Հայերն Օրիոն համաստեղությունը կոչել են Հայկ՝ մեր անվանադիր նահապետի անվամբ։
Ծանոթագրություններ
Կատեգորիա:Կատաստերիզմներ
Ալբերտ Վանյան
Ալբերտ Անդրանիկի Վանյան, հայ բժիշկ, մանկական վիրաբույժ։ Բժշկական գիտությունների դոկտոր (1974), պրոֆեսոր (1975)։
Կենսագրություն
1957 թվականին ավարտել է Երևանի բժշկական ինստիտուտը։ 1965 թվականից աշխատում է Երևանի բժշկական ինստիտուտի մանկական վիրաբուժության ամբիոնում, 1975-1995 թվականներին եղել է վիրաբուժության ամբիոնի վարիչ, 1995 թվականից պրոֆեսոր ։
Ստեղծագործություններ և ճանաչում
Աշխատանքները վերաբերում են երեխաների սուր շնչառական վիրաբուժական հիվանդությունների անհետաձգելի ախտորոշման և բուժման խնդիրներին։ ՀՀ-ում առաջինն է (աշխատակիցների հետ) իրականցրել երեխաների մի շարք եզակի ու բարդ վիրահատություններ, մշակել ու գործնականում ներդրել բրոնխադիտման, կերակրափողադիտման, փայծաղադրունքագրության (սպլենոպորտոգրաֆիա) և այլ եղանակներ։
Երկեր
Клиника, диагностика и лечение стафилококковой деструкции легких у детей. Казань, 1974 (համահեղինակ)։
Ծանոթագրություններ
Կատեգորիա:Հայ բժիշկներ Կատեգորիա:Հայ վիրաբույժներ Կատեգորիա:1932 ծնունդներ Կատեգորիա:Հունվարի 29 ծնունդներ Կատեգորիա:Գյումրի քաղաքում ծնվածներ Կատեգորիա:Բժշկական գիտությունների դոկտորներ Կատեգորիա:Հայ պրոֆեսորներ Կատեգորիա:Երևանի պետական բժշկական համալսարանի շրջանավարտներ Կատեգորիա:Մխիթար Հերացու մեդալակիրներ
Ռավալպինդի
Ռավալպինդի, քաղաք Պակիստանի Փենջաբ նահանգում, Լեխ գետի ափին։ Երկրի տնտեսական, մշակութային, առևտրաարդյունաբերական կարևոր կենտրոնն ու տրանսպորտային հանգույցն է։ 615 հազար բն․ (1978)։ Կա նավթարդյունահանություն, սննդհամի, տեքստիլ, կոշիկի, քիմիադեղագործական, նավթավերամշակման, մետաղամշակման, մեքենաշինական, ցեմենտի արդյունաբերություն, տնայնագործություն։ Մ․ թ․ ա․ Ռավալպինդիի տեղում, հավանաբար եղել է Հաջիպուր հին քաղաքը։ Միջին դարերում այն ավերել են մոնղոլները։ Հետագայում քաղաքը վերականգնվել է։ 1849 թվականին Ռավալպինդին գրավել են անգլիական գաղութարարները։ Մինչև 1947 թվականը եղել է բրիտանական ռազմաբազա։ 1962 թվականի սահմանադրությամբ, Իսլամաբադի կառուցման տարիներին, երկրի ժամանակավոր մայրաքաղաքն էր։
Կատեգորիա:Պակիստանի քաղաքներ
Երրորդ տիեզերական արագություն
Երրորդ տիեզերական արագություն կոչվում է այն նվազագույն արագությունը, որն անհրաժեշտ է հաղորդել Երկրի մակերևույթին մոտ գտնվող մարմնին, որպեսզի այն կարողանա հաղթահարել Երկրի ու Արեգակի գրավիտացիոն ձգողությունը և լքի Արեգակնային համակարգի սահմանները։
Ստացումը
Երրորդ տիեզերական արագությունը կարելի հաշվել հետևյալ բանաձևով.
որտեղ v -ն՝ մոլորակի ուղեծրային արագությունն է, v2 -ը՝ մոլորակի համար երկրորդ տիեզ. արագություն։ Տեղադրելով թվային արժեքները (Երկրի համար v = 29,783 կմ/վ, v2 = 11,182 կմ/վ), կստանանք.
Պրակտիկ ձեռքբերումներ
Երկրից մեկնումի ժամանակ, լավագույն ձևով օգտագործելով առանցքային պտույտը (≈0,5 կմ/վ) և մոլորակի ուղեծրային արագությունը (≈29,8 կմ/վ), տիեզերական սարքը կարող է հասնել երրորդ տիեզերական արագությանն Երկրի նկատմամբ ն ~16,6 կմ/վ-ի դեպքում։ Մթնոլորտային դիմադրությունը բացառելու համար ենթադրվում է, որ տիեզերական սարքը ձեռք է բերում այդ արագությունը Երկրի մթնոլորտից դուրս։ Երրորդ տիեզերական արագությանը հասնելու համար էներգետիկ տեսանկյունից առավել շահավետ մեկնարկը պետք է կատարել հասարակածին մոտ, օբյեկտի շարժումը պետք է համուղղված լինի Երկրի առանցքային և Արեգակի շուրջ ուղեծրային շարժումներին։ Դրա հետ մեկտեղ սարքի շարժման արագությունը Արեգակի նկատմամբ պետք է հավասար լինի.
Երրորդ տիեզերական արագություն զարգացրած սարքի հետագիծը պարաբոլի ճյուղի մաս կլինի, իսկ Արեգակի նկատմամբ արագությունը աստիճանաբար կձգտի զրոյի։
2015 թ.-ի սկզբի դրությամբ միայն մեկ տիեզերական սարք է լքել Երկիրը երրորդ տիեզերական արագությամբ։ Առավելագույն արագությունը, որով լքել են Երկիրը, ձեռք է բերել Նոր հորիզոններ ՏՍ(տիեզերական սարք)-ը — 16,26 կմ/վ (գելիոցենտիկ արագությունը 45 կմ/վ), իսկ Յուպիտերի  շուրջ գրավիտացիոն մանևրի հաշվին 2007 թվականին այն մեծացրեց իր արագությունը 4 կմ/վ, և իր առաքելության հիմնական մասի ավարտին կլքի Արեգակնային համակարգը մոտ 14 կմ/վ գելիոցենտրիկ արագությամբ։ Նման ձևով արագությունը մեծացրել էին նաև այլ ՏՍ-եր, որոնք արդեն լքել են Արեգակնային համակարգը՝ (Վոյաջեր-1, Վոյաջեր-2, Պիոներ-10 և Պիոներ-11)։ Դրանք բոլորը լքել էին Երկիրը երրորդ տիեզերական արագությունից զգալիորեն փոքր արագություններով։
Տես նաև
Կատեգորիա:Աստղադինամիկա
Տենկինսկի շրջան
Տենկինսկի շրջան (Тенькинский район), մունիցիպալ շրջան Ռուսաստանի Դաշնության Մագադանի մարզում։
Թադևոս Հակոբյան
Թադևոս Խաչատուրի Հակոբյան, պատմաբան-աշխարհագրագետ, պատմական գիտությունների դոկտոր, պրոֆեսոր, Հայկական ԽՍՀ գիտության վաստակավոր գործիչ։ Ղեկավարել է Երևանի պետական համալսարանի տնտեսական աշխարհագրության ամբիոնը, եղել է աշխարհագրական ֆակուլտետի դեկան։ Մեծ ավանդ ունի Հայաստանի պատմական աշխարհագրության, պատմական քարտեզագրության, աշխարհագրության պատմության և Հայաստանի քաղաքների պատմության ուսումնասիրության բնագավառում։ Հեղինակ է բազմաթիվ մենագրությունների, բուհական ու դպրոցական դասագրքերի։
Տենկինսկի շրջան
Ստեղծվել է 1953 թվականին։ Վարչական կենտրոնը՝ Ուստ-Օմչուգ ։
Թադևոս Հակոբյան
Կենսագրություն
Թադևոս Հակոբյանը ծնվել է 1917 թ. հունիսի 15-ին, Լեռնաձոր գյուղում (Ելիզավետպոլի նահանգ, Ռուսական կայսրություն, ապա՝ Ղափանի շրջան, Հայկական ԽՍՀ)։
Տենկինսկի շրջան
Աշխարհագրություն
Շրջանի տարածքի մակերեսը կազմում է 35600 կմ²։
Թադևոս Հակոբյան
Կենսագրություն
1940 թ. ավարտել է Երևանի պետական համալսարանի աշխարհա-երկրաբանական ֆակուլտետը։ 1942-1943 թվականներին մասնակցել է «Հայրենական մեծ պատերազմի» ռազմական գործողություններին։ 1962 թվականից եղել է Երևանի համալսարանի աշխարհագրության ֆակուլտետի տնտեսական աշխարհագրության ամբիոնի վարիչ։ 1955-1957 և 1963–1965 թթ. եղել է ԵՊՀ աշխարհագրության ֆակուլտետի դեկան։
Տենկինսկի շրջան
Բնակչություն
2010 թվականի մարդահամարի արդյունքներով շրջանում բնակվում էր 5568 մարդ։ Բնակչության խտությունը կազմում էր 0,16 մարդ/կմ²։
Արտաքին հղումներ
Կատեգորիա:Մագադանի մարզ Կատեգորիա:Ռուսաստանի շրջաններ ըստ դաշնային սուբյեկտների
Թադևոս Հակոբյան
Կենսագրություն
Վախճանվել է 1989 թ. հոկտեմբերի 16-ին։ Իր հիշատակին 2013 թ. հոկտեմբերի 25-ին ԵՊՀ Աշխարհագրության և երկրաբանության ֆակուլտետում բացվել է լսարան ։
Աշխատություններ
Թադևոս Հակոբյանի աշխատությունների ընդհանուր ծավալն անցնում է 1500 մամուլից։ Հիմնական ուսումնասիրություններն ու աշխատությունները վերաբերում են Հայաստանի պատմական աշխարհագրությանը, քաղաքների պատմությանը ։ Գրել է դասագրքեր բուհերի և դպրոցների համար, կազմել Հայաստանի քարտեզը (մ.թ.ա. II դ. – մ.թ. V դ. սահմաններով) ։ Առաջին խումբը վերաբերում է Հայաստանի պատմական աշխարհագրությանը, պատմական Հայաստանի քաղաքներին, հատկապես՝ Անիին (1985)։ Հեղինակը քննել, ստացված արդյունքներն ընդհանրացրել ու տվել է հայագիտության համար բազմաթիվ գործեր։ Աշխատությունների երկրորդ խումբը նվիրված է աշխարհագրության պատմությանը, որոնցում հեղինակը լայն ընդգրկմամբ և գիտական մեծ հմտությամբ տարբեր դարաշրջանների սոցիալ-քաղաքական հարաբերությունների ֆոնի վրա քննության է առել ժամանակի աշխարհագրական գիտության նվաճումները, դրանց ցարգացման խնդիրներն ու առանձնահատկությունները։ Այս խմբի աշխատությունների նշանակությունը դուրս է եկել համահայկական շրջանակներից։ Երրորդ խումբը վերաբերում է քաղաքամայր Երևանին։ Հնագիտական, պատմագրական, արխիվային նյութերն ի մի բերելով՝ նա համակողմանիորեն ներկայացրել է մայրաքաղաքի պատմության ուղին, դրա տնտեսական, հասարակական, քաղաքական և մշակութային կյանքի բնորոշ կողմերը։ Առանձնապես ուշագրավ է «Երևանի պատմությունը» քառահատոր աշխատությունը, որը նյութերով հանրագիտական երկ է։
Թադևոս Հակոբյանը Հովհաննես Բարսեղյանի և Ստեփան Մելիք-Բախշյանի հետ համատեղ գիտահետազոտական գործունեության շնորհիվ ստեղծել է տեղանունների հինգհատորանոց կոթողային բառարան («Հայաստանի և հարակից շրջանների տեղանունների բառարան») ։ Սույն աշխատությունը, փաստորեն, հենց Պատմական Հայքի տեղանունների գրեթե ամբողջական բառարանն է ։ 2003 թ. այդ եզակի բառարանն արժանացել է Պողոսյան մրցանակի ։ Մինչ այդ՝ 1960 թ., լույս էր տեսել Ստեփանոս Օրբելյանի մասին Թադևոս Հակոբյանի աշխատությունը, 1966 թվականին՝ նրա հեղինակած Սյունիքի թագավորությունը երկը։
Արտաքին հղումներ
Կատեգորիա:Հայ աշխարհագրագետներ Կատեգորիա:Պատմական գիտությունների դոկտորներ Կատեգորիա:Հայ պրոֆեսորներ Կատեգորիա:20-րդ դարի պատմաբաններ Կատեգորիա:Հայ պատմաբաններ Կատեգորիա:Հայրենական մեծ պատերազմի մասնակիցներ Կատեգորիա:ԵՊՀ շրջանավարտներ
Օրժեդեյ
Օրժեդեյ (Orgedeuil), համայնք Ֆրանսիայի Նոր Ակվիտանիա մարզի Շարանտ գավառում :
Բնակչությունը 2008 թվականի դրությամբ կազմում է 222 մարդ, բնակչության խտությունը` 21.37 մարդ/կմ²: Բնակավայրը զբաղեցնում է 10.39 կմ² տարածք:
Աշխարհագրություն
Գտնվում է Փարիզ քաղաքից 380 կմ հարավ, Պուատիե քաղաքից` 100 կմ հարավ, Անգուլեմ քաղաքից` 27 կմ արևելք:
Բնակչություն
Բնակչության քանակը ըստ տարիների
Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ
Տնտեսություն
2010 թվականին ուներ 118 աշխատունակ (15-64 տարեկան) բնակիչ, որոնցից ակտիվ էին 83-ը, իսկ ոչ ակտիվները` 35: Ակտիվության ցուցանիշը կազմում է 70,3 %: 83 աշխատունակ մարդկանցից աշխատել է 70 անձ (33 տղամարդ և 37 կին): Գործազուրկ են եղել 13 անձ (7 տղամարդ և 6 կին): 35 անաշխատունակներից 5-ը եղել են աշակերտներ կամ ուսանողներ, 17-ը` թոշակառուներ, իսկ 13-ը չեն աշխատել տարբեր պատճառներով :
Ծանոթագրություններ
Կատեգորիա:Ֆրանսիայի բնակավայրեր Կատեգորիա:Ֆրանսիայի համայնքներ
Հուսեյն Արաբլինսկի
Հուսեյն Մահմեդ օղլի Արաբլինսկի (Խալաֆով) (Hüseyn Məmməd oğlu Ərəblinski (Xələfov), ), ադրբեջանցի դերասան և ռեժիսոր։
Կենսագրություն
Իբրև ռեժիսոր Արաբլինսկին ադրբեջանական հեղինակների գործերի հետ մեկտեղ բեմադրել Է նաև Շեքսպիրի, Նիկոլայ Գոգոլի, Իվան Տուրգենևի, Գաբրիել Սունդուկյանի, Շիրվանզադեի ստեղծագործությունները։ Արաբլինսկին եղել է սերտ բարեկամական կապերի մեջ ռուս, հայ, վրացի թատերական գործիչների հետ։
Հայ դերասաններից նրա մտերիմներն են եղել Գ. Ավետյանը, Ա. Վրույրը։ Որպես արտիստի, Արաբլինսկին բարձր է գնահատել Վահրամ Փափազյանը։
Արաբլինսկին սպանվել Է, 1919 թվականի մարտ ամսին, Բաքվում, տանը, մուսավաթականի ձեռքով։
Կատեգորիա:Ադրբեջանցի դերասաններ Կատեգորիա:Ադրբեջանցի թատերական ռեժիսորներ Կատեգորիա:20-րդ դարի դերասաններ
Ժիվոն
Ժիվոն (Givonne), համայնք Ֆրանսիայի Շամպայն-Արդեն մարզի Արդեններ գավառում ։
Բնակչությունը 2008 թվականի դրությամբ կազմում է 1128 մարդ, բնակչության խտությունը` 80.34 մարդ/կմ²։ Բնակավայրը զբաղեցնում է 14.04 կմ² տարածք։
Աշխարհագրություն
Գտնվում է Փարիզ քաղաքից 220 կմ հյուսիս-արևելք, Շալոն ան Շամպայն քաղաքից 100 կմ հյուսիս-արևելք, Շառլվիլ Մեզիեր քաղաքից 21 կմ արևելք։
Բնակչություն
Բնակչության քանակը ըստ տարիների
Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ
Տնտեսություն
2010 թվականին ուներ 733 աշխատունակ (15-64 տարեկան) բնակիչ, որոնցից ակտիվ էին 509-ը, իսկ ոչ ակտիվները` 224։ Ակտիվության ցուցանիշը կազմում է 69,4 %։ 509 աշխատունակ մարդկանցից աշխատել է 462 անձ (245 տղամարդ և 217 կին)։ Գործազուրկ են եղել 47 անձ (19 տղամարդ և 28 կին)։ 224 անաշխատունակներից 63-ը եղել են աշակերտներ կամ ուսանողներ, 90-ը` թոշակառուներ, իսկ 71-ը չեն աշխատել տարբեր պատճառներով ։
Ծանոթագրություններ
Կատեգորիա:Ֆրանսիայի բնակավայրեր
Ոթմուս
Ոթմուս (Ոդմուս, Ոթմսու, Ոդմսու, Ատմիսո, Հոթմսու, Օդմսո, Օթմսու, Ութմուս, Ութմուզ), գյուղ Մեծ Հայքի Այրարատ նահանգի Վանանդ գավառում, հավանաբար՝ սույն գավառի հյուսիս–արևմտյան մասում ։
Պատմություն
Առաջին անգամ Ոթմսուն հիշատակել է Ե դարի հայ պատմիչ Ղազար Փարպեցին ։ Ոթմսու գյուղի մասին տեղեկություններ են տալիս նաև Է դարի հայ պատմիչ Սեբեոսը, Ժ դարի հայ պատմիչ և հայոց կաթողիկոս Հովհաննես Դրասխանակերտցին, ԺԳ դարի հայ պատմիչ Կիրակոս Գանձակեցին ։ Վանանդ գավառի այս բնակավայրի մասին տեղեկություններ են հաղորդում նաև վրացական միջնադարյան աղբյուրները ։
Նշանավոր անձինք
Մեծ Հայք երկրամասի Այրարատ նահանգի Վանանդ գավառի Ոթմսու բնակավայրից են Հայոց Պատմության մի շարք նշանավոր անձինք։ Մասնավորապես,՝ Հայոց հետևյալ կաթողիկոսները․
Ըստ Ղազար Փարպեցու վկայության՝ Ոթմսու գյուղում է թաղված Հայոց նշանավոր կաթողիկոսներից մեկը՝ Գյուտ Ա Արահեզացին՝ Ե դար։
Արտաքին հղումներ
Կատեգորիա:Այրարատի բնակավայրեր Կատեգորիա:Վանանդի բնակավայրեր Կատեգորիա:Հայկական լեռնաշխարհի հնավայրեր Կատեգորիա:Մեծ Հայքի բնակավայրեր Կատեգորիա:Հայաստանի բնակավայրեր Կատեգորիա:Պատմական Հայաստանի բնակավայրեր
Դանա Առնոլդ
Դանա Ռեբեկա Արնոլդ (Dana Rebecca Arnold։ ), բրիտանացի արվեստագետ և ճարտարապետության պատմաբան։ Միդլսեկի համալսարանի ճարտարապետության պատմության պրոֆեսոր, Տյանցզինի համալսարանի Չինաստանի մշակութային ժառանգության պահպանման Միջազգային գիտա-հետազոտական կենտրոնի հրավիրված պրոֆեսոր ։ «Արվեստի պատմությունը։ Համառոտ տեսություն» բեսթսելլերի հեղինակ ․ հրատարակվել է անգլերեն, արաբերեն, բոսնեերեն, հոլանդերեն, հունարեն, իսպաներեն, չինարեն, պորտուգալերեն, ռուսերեն, շվեդերեն և ճապոներեն։
Կենսագրություն
Ավարտել է Բարլետտի ճարտարապետության դպրոցը և Լոնդոնի համալսարանական քոլեջը։
1997-2002 թվականներին եղել է Art History միջազգային գիտական ամսագրի խմբագիրը։ Ամսագիրը հրատարակում է Արվեստի պատմաբանների ասոցացիան (Association of Art Historians), 1995-1999 թվականներին՝ ավագ դասավանդող և ճարտարապետության ոլորտում Լիդսի համալսարանի հետազոտական կենտրոնի և դեկորատիվ արվեստի տնօրեն, 1999-2012 թվականներին՝ ճարտարապետության պատմության պրոֆեսոր Սաութհեմփթոնի համալսարանում , Սաութհեմփթոնի համալսարանի ճարտարապետության և ուրբանիզմի հետազոտությունների կենտրոնի տնօրեն ։
Բելջին Թուրան Օզկայայի (Belgin Turan Özkaya) և Էլվին Ալտան Երգութի (Elvan Altan Ergut) հետ Բրիտանիայի ակադեմիայի, Սաութհեմփթոնի համալսարանի և Մերձավոր Արևելքի տեխնիկական համալսարանի հովանավորության ներքո աշխատում է «Ամբիվալենտ աշխարհագրություն» միջազգային նախագծի վրա ։
British Politics Review բրիտանական քաղաքական միության հրատարակչական խորհրդի անդամ է Նորվեգիայում։
Ազատ տիրապետում է ֆրանսերենին, կարող է կարդալ իտալերենով և աշխատել լատիներենով։
Գրականություն
Կատեգորիա:Անձինք այբբենական կարգով Կատեգորիա:Գիտնականներ այբբենական կարգով Կատեգորիա:Արվեստագետներ Կատեգորիա:Բրիտանացի արվեստագետներ Կատեգորիա:Բրիտանացի կին գրողներ
Գարկալնեի շրջան
Գարկալնեի շրջան (Garkalnes novads), վարչատարածքային միավոր Լատվիայի կենտրոնական մասում։ Բնակչությունը 2010 թվականի հունվարի 1֊ի տվյալներով՝ կազմում է 7227 մարդ ։
Շրջանի մակերեսը 150,5 կմ² է ։
Շրջանը կազմավորվել է 2009 թվականի հուլիսի 1֊ին։
Բնակչություն
2010 թվականի հունվարի 1֊ին բնակչության թվաքանակը կազմում էր 7227 մարդ ։
Ազգային կազմ
2011 թվականին Լատվիայում անցկացված մարդահամարի արդյունքներով՝ շրջանի ազգային կազմն ու այս տեսքը ․
Արտաքին հղումներ
Կատեգորիա:Լատվիայի շրջաններ
Զինվորական փառքի քաղաք
Ստեղծվել է 2006 թ.-ի ապրիլի 26-ին՝ ՌԴ նախագահ Վ․ Պուտինի հրամանով։ Համաձայն այդ հրամանի, «զինվորական փառքի» կոչման արժանացած քաղաքներում պետք է դրվեն հիշատակի ստելաներ (հուշակոթողներ)՝ քաղաքի զինանշանով և հրամանի տեքստով, ինչպես նաև, անցկացվեն հասարակական միջոցառումներ, տոնական հրավառություն փետրվարի 23-ին (Հայրենիքի պաշտպանի օր), մայիսի 9-ին (Հաղթանակի օր) և Քաղաքի օրը։
Առաջին պատվոգրերը շնորհվել են 2007-ի մայիսի 7-ին՝ Բելգորոդ, Կուրսկ և Օրյոլ քաղաքներին ։
2011 թ.-ին Ռուսաստանի Բանկը (Банк России) սկսել է անվանական մետաղադրամների թողարկումը՝ նվիրված «զինվորական փառքի» կոչումը կրող քաղաքներին ։
2015 թ.-ի ապրիլի 6-ի դրությամբ Ռուսաստանի 45 քաղաքներ կրում են «զինվորական փառքի» կոչումը։
Աղբյուրներ
Կատեգորիա:Պատվավոր կոչումներ Կատեգորիա:Զինվորական փառքի քաղաքներ
Օմսուկչանի շրջան
Օմսուկչանի շրջան (Омсукчанский район), մունիցիպալ շրջան Ռուսաստանի Դաշնության Մագադանի մարզում։
Ստեղծվել է 1953 թվականին։ Վարչական կենտրոնը՝ Օմսուկչան ։
Աշխարհագրություն
Շրջանի տարածքի մակերեսը կազմում է 60400 կմ²։
Բնակչություն
2012 թվականի մարդահամարի արդյունքներով շրջանում բնակվում էր 5579 մարդ։ Բնակչության խտությունը կազմում էր 0,09 մարդ/կմ²։
Արտաքին հղումներ
Կատեգորիա:Մագադանի մարզ Կատեգորիա:Ռուսաստանի շրջաններ ըստ դաշնային սուբյեկտների
Օլայի շրջան
Օլայի շրջան (Ольский район), մունիցիպալ շրջան Ռուսաստանի Դաշնության Մագադանի մարզում։
Աշխարհագրություն
Շրջանի տարածքի մակերեսը կազմում է 75900 կմ²։
Արտաքին հղումներ
Կատեգորիա:Մագադանի մարզ Կատեգորիա:Ռուսաստանի շրջաններ ըստ դաշնային սուբյեկտների
Յանգդոնգ
Յանգդոնգ (հանգըլ՝ 양동마을), Չոսոնների դինաստիայի ժամանակների կորեական ավանդական գյուղ, որը գտնվում է Կորեայի Հանրապետության Կյոնջու քաղաքի հյուսիսարևելյան հատվածում՝ Հյուսիսային Գյոնգսանգում։
Յանգդոնգը հիմնադրվել է 15-րդ դարում, այն Կորեայի մշակույթի կարևոր մասն է համարվում` պահպանելով Չոսոնի ժամանակաշրջանի բազմաթիվ ճարտարապետական շենքեր և ժողովրդական սովորույթներ։ Գյուղը նաև մի տարածք է, որը պահպանել է կորեական ազնվականության՝ յանբանների կենցաղի հետ կապված բազմաթիվ գտածոներ։
Բնակավայրը 2010 թվականից ներառված է ՅՈՒՆԵՍԿՕ-ի Համաշխարհային ժառանգության օբյեկտերի ցանկում` մեկ այլ ավանդական գյուղի` Հահվեի հետ միասին։
Հուշարձաններ
Գյուղի հուշարձաններից են.
Արտաքին հղումներ
Կատեգորիա:Համաշխարհային ժառանգություն Հարավային Կորեայում Կատեգորիա:Համաշխարհային ժառանգության օբյեկտներ այբբենական կարգով
Տիգրան Նիկողոսյան
Տիգրան Վոլոդյայի Նիկողոսյան, հայ խմբագիր, հրապարակախոս, արձակագիր։ Հայաստանի գրողների միության անդամ (2002)։ ՀՀ վաստակավոր լրագրող (2011 թվական) ։
Կենսագրություն
2004 թվականից Բնության և հասարակության մասին գիտությունների միջազգային ակադեմիայի անդամ է, Հայաստանի ժուռնալիստների միության և Ռազմածովագիրների միջազգային ընկերակցության անդամ։
Նրա ստեղծագործությունները տպագրվել են ԱՄՆ-ում, Լիբանանում, Հարավսլավիայում։ Հեղինակ է շուրջ 15 գրքի ։
Ծանոթագրություններ
Կատեգորիա:Հայ խմբագիրներ Կատեգորիա:Հայ արձակագիրներ Կատեգորիա:Հայ հրապարակախոսներ Կատեգորիա:1955 ծնունդներ Կատեգորիա:Հունվարի 30 ծնունդներ Կատեգորիա:Սարուխան (Գեղարքունիքի մարզ) գյուղում ծնվածներ Կատեգորիա:Հայաստանի գրողների միության անդամներ Կատեգորիա:ՀՀ վաստակավոր լրագրողներ Կատեգորիա:Հայաստանի ժուռնալիստների միության անդամներ Կատեգորիա:ՀՊՄՀ շրջանավարտներ
Էմմա Ուիլարդ
Էմմա Ուիլարդ (Emma Hart Willard ), ամերիկացի հասարակական ակտիվիստ, կանանց կրթության ռահվիրա և կանանց իրավունքների մարտիկ ։
Կենսագրություն
Ծնվել է 1787 թվականի փետրվարի 23-ին, ԱՄՆ Կոնեկտիկուտ նահանգի Բեռլին քաղաքում։ Եղել է Սեմուել Հարտի և նրա երկրորդ կնոջ՝ Լիդիա Հինսդեյլ Հարտի տասնյոթերորդ երեխաներից տասնվեցերորդը։ Նրա հայրը ֆերմեր էր և իր երեխաներին սովորեցնում էր լինել ինքնուրույն` ինչպես դպրոցում, այնպես էլ կյանքում։
Վաղ հասակում Էմման հետաքրքրություն էր ցուցաբերում ուսման հանդեպ։ Այն ժամանակ կանայք ստանում էին միայն տարրական կրթություն, բայց Էմման մասնակցում էր ընտանեկան քննարկումներին քաղաքականության, փիլիսոփայության և գիտությունների վերաբերյալ, որոնք վարում էին ընտանիքի մեծահասակ անդամները։ Տասնհինգ տարեկան հասակում նրան ընդունել են հայրենի քաղաքի դպրոց։ Կրթական առաջընթացի շնորհիվ երկու տարի անց՝ 17 տարեկանում, դասավանդել է այդ դպրոցում, իսկ 1806 թվականից եղել է դպրոցի տնօրենը ։
1807 թվականին Ուիլարդը լքել է Բեռլինը և որոշ ժամանակ աշխատել է Մասաչուսեթս նահանգի Ուեսթֆիլդ քաղաքում, նախքան Վերմոնտ նահանգի Միդլբերի քաղաքում կանանց կրթության աշխատանքի առաջարկն ընդունելը։ Այստեղ նա զբաղեցրել է Middlebury Female Seminary վարժարանի տնօրենի պաշտոնը (1807-1809 թվականներին) ։ Ստանալով զգալի փորձ՝ 1814 թվականին իր տանը աղջիկների համար բացել է գիշերօթիկ հաստատություն։ Էմման ոգեշնչված էր այն առարկաներից, որոնք դասավանդում էին Middlebury College-ում, որտեղ ուսանում էր նրա զարմիկ Ջոն Ուիլարդը, և փորձել է կատարելագործել աղջիկների դպրոցներում առկա ուսումնական ծրագիրը։ Նա հավատում էր, որ աղջիկները կարող են սովորել նաև այն առարկաները, որոնք սովորում են միայն տղաների դպրոցում։ Ուիլարդը որոշել է կիսվել կրթության մասին իր մտքերով և 1819 թվականին ստեղծել է կանանց կրթության բարելավման ծրագիր՝ այն տրամադրելով Նյու Յորքի նահանգի Լեգիսլատուրայի անդամներին։ Նրա ծրագիրը ներառում էր առաջարկություն` ֆինանսավորել կանանց կրթությունը նույն մակարդակով, ինչ տղամարդկանց կրթությունը։ Էմմա Ուիլարդը օրենսդիրներից պատասխան չստացավ, բայց աջակցություն ստացավ Նյու Յորքի նահանգապետ Դեուիթ Քլինթոնից, որը նրան հրավիրել էր դպրոց հիմնել իր նահանգում։ Սկզբում Ուիլարդը դպրոց է բացել Ուոթերֆորդում, սակայն նա այստեղ խոստացված ֆինանսական աջակցությունը չի ստացել և տեղափոխվել է Տրոյ քաղաք, որտեղ նրան ավելի մեծ ուշադրություն է դարձվել։ Troy Female Seminary սեմինարը բացվել է 1821 թվականի սեպտեմբերին։ Դա Միացյալ Նահանգների առաջին դպրոցն էր, որը կանանց համար բարձրագույն կրթություն էր տրամադրում։ Ուսումնական ծրագիրը բաղկացած էր մի քանի առարկայից, որոնք նա երկար տարիներ ձգտել էր ներառել կանանց կրթության մեջ`մաթեմատիկա, փիլիսոփայություն, աշխարհագրություն, պատմություն և գիտություն։ Դպրոցը ղեկավարում էր հենց Էմմա Ուիլարդը, 1831 թվականին այնտեղ սովորում էին ավելի քան 300 աշակերտ։ Ուսանողների մեծ մասը հիմնականում հարուստ կամ բարձրաստիճան ընտանիքներից էր։ Չնայած սովորող աղջիկների մեծ մասը, ի վերջո, տնային տնտեսուհիներ էին դառնում, Ուիլարդը մասնակցում էր կանանց պայքարին իր իրավունքների համար՝ միաժամանակ չդառնալով հավասար ընտրական իրավունքների համար կանանց շարժման կողմնակից։ Նա արժանի կրթությունը շատ ավելի կարևոր գործ էր համարում։
1838 թվականին Էմման հեռացել է դպրոցից՝ ղեկավարությունը փոխանցելով իր երեխաներին։ Առաջին ամուսնու մահից և երկրորդ ամուսնուց բաժանվելուց հետո, նա հետագա տարիներց անց է կացրել Ամերիկա և Եվրոպա՝ ճանապարհորդելով և նպաստելով կանանց բարձրագույն կրթությունը։ Հհրապարակել է բազմաթիվ գործեր՝ ի պաշտպանություն իր գործի։ Նրա ջանքերը նպաստեցին եվրոպական մի շարք երկրներում, ներառյալ Հունաստանում (Աթենքում), կանանց ավագ դպրոցների ստեղծմանը։
Մահացել է 1870 թվականի ապրիլի 15-ին Նյու Յորքի Տրոյա քաղաքում։ Թաղված է քաղաքի Oakwood Cemetery գերեզմանատանը ։
Անձնական կյանք
Մերսբերիում աշխատելիս Էմման հանդիպել է իր ապագա ամուսնուն՝ Ջոն Ուիլարդին (John Willard ): Նա եղել է բժիշկ, իրենից մեծ է եղել 28 տարի և ունեցել է չորս երեխա իր նախորդ ամուսնություններից։ Նրա եղբորորդին՝ Ջոն Ուիլարդը, ապրել է նրանց հետ, երբ ուսանել է Middlebury College-ում։ Զույգն ունեցել է մեկ որդի`Ջոն Ուիլարդ (John Hart Willard, 1810-1883): Այն բանից հետո, երբ Ուիլարդը մահացել է 1825 թվականին, Էմման ամուսնացել է Քրիստոֆեր Ս. Յաթեսի հետ 1838 թվականին, բայց բաժանվել է նրանից 1843 թվականին։
Արտաքին հղումներ
Կատեգորիա:Ամերիկացի հասարակական գործիչներ Կատեգորիա:Ամերիկացի ֆեմինիստներ Կատեգորիա:Կանանց կրթություն Կատեգորիա:Քարտեզագիրներ
Օրիոլ
Օրիոլ (Oriolles), համայնք Ֆրանսիայի Նոր Ակվիտանիա մարզի Շարանտ գավառում :
Բնակչությունը 2008 թվականի դրությամբ կազմում է 247 մարդ, բնակչության խտությունը` 13.50 մարդ/կմ²: Բնակավայրը զբաղեցնում է 18.30 կմ² տարածք:
Աշխարհագրություն
Գտնվում է Փարիզ քաղաքից 440 կմ հարավ-արևմուտք, Պուատիե քաղաքից` 145 կմ հարավ, Անգուլեմ քաղաքից` 39 կմ հարավ-արևմուտք:
Բնակչություն
Բնակչության քանակը ըստ տարիների
Տնտեսություն
2010 թվականին ուներ 182 աշխատունակ (15-64 տարեկան) բնակիչ, որոնցից ակտիվ էին 142-ը, իսկ ոչ ակտիվները` 40: Ակտիվության ցուցանիշը կազմում է 78,0 %: 142 աշխատունակ մարդկանցից աշխատել է 128 անձ (67 տղամարդ և 61 կին): Գործազուրկ են եղել 14 անձ (6 տղամարդ և 8 կին): 40 անաշխատունակներից 11-ը եղել են աշակերտներ կամ ուսանողներ, 16-ը` թոշակառուներ, իսկ 13-ը չեն աշխատել տարբեր պատճառներով :
Ծանոթագրություններ
Կատեգորիա:Ֆրանսիայի բնակավայրեր Կատեգորիա:Ֆրանսիայի համայնքներ
Ռոյ Լիխտենշտայն
Ռոյ Լիխտենշտեյն (Roy Fox Lichtenstein, ), ամերիկացի նկարիչ, փոփ արտի ներկայացուցիչ։
Վաղ տարիներ
Ռոյ Լիխտենշտայնը ծնվել է Նյու Յորքում, հրեական միջին կարգի ընտանիքում։ Մինչև 12 տարեկանը սովորել է հանրակրթական դպրոցում, որն ավարտելուց հետո ընդունվել է Մանհեթենի Ֆրանկլինի արական դպրոց։ Դպրոցական ծրագրում ներառված չէր արվեստը. Լիխտենշտայնը արվեստով ու դիզայնով սկսել է հետաքրքրվել որպես հոբիով։
Նույն թվականին նա տեղափոխվում է Քլիվլենդ, որտեղ բնակություն է հաստատում հետագա 6 տարիների ընթացքում` ժամանակ առ ժամանակ վերադառնալով Նյու Յորք։ Նա փոխում է աշխատանքի վայրերը` չդադարելով նկարել։ Այս շրջանի նրա նկարների ոճը փոխվում է կուբիզմից էքսպրեսիոնիզմ։
1954 թվականին ծնվում է նրա ավագ որդին` Դևիդը, իսկ 1956 թվականին` երկրորդ որդին` Միտչելը։ 1957 թվականին նա վերադառնում է Նյու Յորք` կրկին դասախոսական գործունեություն ծավալելով։
Ժիվրոն
Ժիվրոն (Givron), համայնք Ֆրանսիայի Շամպայն-Արդեն մարզի Արդեններ գավառում ։
Ռոյ Լիխտենշտայն
Հաջողության ճանապարհ
1960 թվականին նա սկսել է դասավանդել Ռաթգերի համալսարանում, որտեղ կրում է ամերիկացի նկարիչ Ալան Կապրոուի զգալի ազդեցությունը։ Դա նպաստում է փոփ արտով նրա հետաքրքրվածությանը։ 1961 թվականին Լիխտենշտայնը ստեղծում է փոփ արտ ոճով իր առաջին աշխատանքները` օգտագործելով նկարներ կոմիքսներից ու մուլտֆիլմերից և արտադրական տպագրության տեխնոլոգիա։
Նրան առաջին մեծ հաջողությունն են բերել կոմիքսների թեմայով և ամսագրային գրաֆիկայով աշխատանքները։ Նկարիչն ընտրել է իրեն դուր եկած նկարը, ձեռքով մեծացրել այն, վերանկարել մեծ ֆորմատով` կիրառելով տրաֆարետային տպագրություն ։ Նկարչի աշխատանքների մեծ մասը կատարված է այդ եղանակով։ Ընդ որում, պատկերում ուժեղացվել են հեգնանքի ու սարկազմի տարրերը։
Լիխտենշտայնը մտերիմ է եղել Էնդի Ուորհոլի հետ ։
Էլեկտրական լար
«Էլեկտրական լար» (Electric Cord) նկարը ստեղծվել է 1961 թվականին փոփ արտ ոճով։ Նկարը ձեռք է բերել նշանավոր հավաքորդ Լեո Կաստելին 750 դոլարով։ 1970 թվականին նկարը վերականգնման է տրվել Դանիել Գոլդռեյերին, որի մահից հետո նկարն անհետացել է ։ Հետաքննությունների դաշնային բյուրոն երկար քննություն է անցկացրել։ Գոլդռեյերը մահացել էր բնական մահով, և բոլոր նկարներն իրենց տեղում են եղել` բացի «Էլեկտրական լարից» ։
2009 թվականին վերականգնող նկարչի այրին հայտարարել է, որ գտել է նկարը դարակներից մեկում` այդ մասին հայտնելով ոստիկանությանը։ Նկարը հանձնել են պատկերասրահի ժառանգորդուհուն` Բարբարա Կաստելիին։ Ներկայումս նկարը գնահատվում է 4 միլիոն դոլար ։
Արտաքին հղումներ
Կատեգորիա:Երկրորդ համաշխարհային պատերազմի մասնակիցներ Կատեգորիա:Թոքաբորբից մահացածներ Կատեգորիա:Ամերիկացի նկարիչներ Կատեգորիա:Ամերիկացի քանդակագործներ Կատեգորիա:Ամերիկացի դիզայներներ Կատեգորիա:Արվեստի և գրականության ամերիկյան ակադեմիայի անդամներ
Ժիվրոն
Բնակչությունը 2008 թվականի դրությամբ կազմում է 76 մարդ, բնակչության խտությունը` 10.63 մարդ/կմ²։ Բնակավայրը զբաղեցնում է 7.15 կմ² տարածք։
Աշխարհագրություն
Գտնվում է Փարիզ քաղաքից 170 կմ հյուսիս-արևելք, Շալոն ան Շամպայն քաղաքից 80 կմ հյուսիս, Շառլվիլ Մեզիեր քաղաքից 34 կմ հարավ-արևմուտք։
Բնակչություն
Բնակչության քանակը ըստ տարիների
Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ
Տնտեսություն
2010 թվականին ուներ 53 աշխատունակ (15-64 տարեկան) բնակիչ, որոնցից ակտիվ էին 36-ը, իսկ ոչ ակտիվները` 17։ Ակտիվության ցուցանիշը կազմում է 67,9 %։ 36 աշխատունակ մարդկանցից աշխատել է 34 անձ (19 տղամարդ և 15 կին)։ Գործազուրկ են եղել 2 անձ (2 կին)։ 17 անաշխատունակներից 3-ը եղել են աշակերտներ կամ ուսանողներ, 9-ը` թոշակառուներ, իսկ 5-ը չեն աշխատել տարբեր պատճառներով ։
Ծանոթագրություններ
Կատեգորիա:Ֆրանսիայի բնակավայրեր
Կրոթե
Կրոթե  (Crottet), համայնք Ֆրանսիայում, գտնվում է Ռոն Ալպեր մարզում, Էնի գավառում, մտնում է Պոն դե Վելի կազմի մեջ, կոմունայի օկրուգը՝ Բուրկ ան Բրեսն է։
INSEE կոդը՝ 01134։
Աշխարհագրություն
Համայնքը գտնվում է 350 կիլոմետր հարավ-արևելք Փարիզից, 60 կիլոմետր հյուսիս Լիոնից, 28 կիլոմետր արևմուտք Բուրկ ան Բրեսից ։
Կլիմա
Կլիման փոփոխական է, ձմռանը ցուրտ է, իսկ ամռանը տաք։ Անձրևներ հազվադեպ են լինում, հիմնականում ամռանը ։
Բնակչություն
Ըստ 2010 թվականի մարդահամարի, համայնքում ապրում է 1722 մարդ։
Տնտեսություն
2010 թվականի մարդահամարի արդյունքներով 1146 մարդ ի վիճակ էր աշխատելու (15-64 տարեկան), 898 ցմարդ տնտեսապես ակտիվ էին, 248 մարդ աշխատունակ էին։ 898 աշխատունակ մարդկանցից աշխատում էին միայն 841-ը (439 տղամարդ, 402 կին), գործազուրկ էին 57 մարդ (25 տղամարդ, 32 կին)։ 248 չաշխատող մարդկանցից 11-ը աշակերտներ և ուսանողներ էին, 109-ը ոչ աշխատունակ այլ պատճառներով ։
Ծանոթագրություններ
Կատեգորիա:Ֆրանսիայի համայնքներ Կատեգորիա:Ֆրանսիայի բնակավայրեր
Մինուչանո
Մինուչանո  (Minucciano), կոմունա Իտալիայի Տոսկանա մարզի Լուկայի գավառում։
Բնակչությունը կազմում է 2521 մարդ (2008 թվականի տվյալներով)։ Բնակչության խտությունը՝ 44 մարդ/կմ²։ Տարածքը՝ 57 կմ²։ Փոստային ինդեքս՝ 55034։ Հեռախոսային կոդ՝ +39 0583։
Բնակավայրի հովանավորն Սուրբ Արխանգել Միխայիլն է։
Ժողովրդագրություն
Բնակչության թվաքանակի փոփոխությունները.
Արտաքին հղումներ
Կատեգորիա:Իտալիայի բնակավայրեր
V նշանակում է Վենդետա (ֆիլմ)
«V նշանակում է Վենդետա» (V for Vendetta), անտիուտոպիա ժանրին պատկանող գերմանական-ամերիկյան ֆիլմ` նկարահանված Ալան Մուրի համանուն վեպի հիման վրա ։ Սցենարի հեղինակներն են Լանա և Էնդրյու Վաչովսկիները։ Ֆիլմը նվիրված է օպերատոր Ադրիան Բիդլի հիշատակին, ով մահացել է 2005 թվականի դեկտեմբերին։ Կինոնկարը պետք է հրապարակվեր 2005 թվականի նոյեմբերի 4-ին, բայց թողարկվեց 2006 թվականի մարտի 17-ին։
Ֆիլմի դիմակները բողոքի խորհրդանիշ են դարձել արևմտյան երկրներում։
Սյուժե
Ֆիլմի սկզբում ցուցադրվում են Գայ Ֆոքսի (Վառոդի դավադրության (Gunpowder Plot) մասնակից) ձերբակալությունն ու մահապատիժը։
Ֆիլմի գործողությունները տեղի են ունենում մոտ ապագայում։ ԱՄՆ-ը կորցրել է իր համաշխարհային տիրապետությունը։ Մեծ Բրիտանիայում բռնապետական կարգերն են տիրում։ Ֆիլմում ցուցադրվում է անտիուտոպիական այլընտրանքային ապագան. Մեծ Բրիտանիայում իշխանության գլուխ է կանգնում կուսակցությունը՝ խոստանալով վերջ դնել մահացու վիրուսին։ Նոյեմբերի 4-ին՝ պարետային ժամի ընթացքում, Գայ Ֆոքսի դիմակով և ինքն իրեն «V» անվանող անհայտ մարդը փրկում է Անվտանգության ծառայության օգնական BTN-ի (British Television Network) Իվի Հեմոնդին։ Փրկությունից հետո V-ն Իվիին տանում է տանիք, որտեղ նոյեմբերի 5-ի հարձակումից մի քանի րոպե անց Իվին հետևում է Լոնդոնի քրեական դատարանի խափանմանը։
Կառավարությունը բացատրում է այդ շենքի վթարի պատճառը, բայց V-ն գրավում է հեռուստաընկերությունը և հեռարձակում է իր սկավառակը, որտեղ ցուցադրվում է կրակոտ ելույթը, որ կառավարության հայտարարությունը սուտ է և ինքն է այն ձևակերպել։ V-ն կոչ է անում ապստամբել այդ վարչակագի դեմ և հանգել Կառավարության հաջորդ նոյեմբերի 5-ին, որ «այնպիսի նոյեմբերի 5-ի սկանդալ կազմակերպել, որը երբեք չի մոռացվի»։
Հետախուզական ծառայությունների աշխատակիցները խլում են հեռուստաընկերությունը, բայց Իվին, ով աշխատում էր այնտեղ, օգնում է V-ին փախչել։ V-ն նրան տանում է Ստվերների պատկերասրահ, այնտեղ, որտեղ ինքն էր ապրում և պահում այն իրերը, որոնք գողացել էր կառավարությունից։ V-ն պահանջում է, որ Իվին մնա իր հետ մինչև մյուս նոյեմբերի 5-ը։ Որոշելով փախչել Ստվերների պատկերասրահից, նա պատմում է V-ին իր պատմությունը և առաջարկում օգնել։ V-ն Իվիի օգնությամբ որոշում է սողոսկել եպիսկոպոս-մանկապիղծ Էնթոնի Լիլեմանի սենյակը։
Իվին փորձում է բացահայտել V-ի եպիսկոպոսի ծրագիրը, բայց վերջինս չի հավատում նրան և փորձում է բռնանալ նրան։ Դրանից հետո, երբ V-ն սպանում է Լիլմանին, Իվին փախչում է իր վերադասի՝ Գորդոն Դիտրիխի մոտ։ Երբ Գորդոնը փոփոխություններ էր կատարում հեռուստանախագծում, որտեղ աշխատում էր և ծաղրում էր Գերագույն Կանցլերին, Անվտանգության Ծառայությունը ներխուժում է նրա տուն և ձերբակալում նրան։ Իվին փորձում է փախչել, բայց չի հաջողվում։ Նրան ծեծի են ենթարկում, հարցաքննում են և խոշտանգումների են ենթարկում մի քանի օրվա ընթացքում։ Այդ օրերը Իվին անցկացնում էր մենախցում, ցեմենտից կազմված հատակին, միակ սփոփանքը նրա գտած գրառումներն էին, փոխանցված կալանավոր Վալերիայից, ով բանտ էր ընկել նրա համար, որ լեսբուհի էր։
Նոյեմբերի 4-ին Իվին վերադառնում է Ստվերների պատկերասրահ։ V-ն Իվիին ցույց է տալիս մետրոն, որը պետք է ռմբակոծվեր ամբողջությամբ, քայքայեր կառավարության շենքը և առաջարկում է նրան որոշել իրագործել այդ ծրագիրը, թե ոչ։ Այնուհետև V-ն գնում է իրագործելու իր սպանդի վերջին ներկայացուցիչների մահը՝ Սատլեր կանցլերի և Անվտանգության Ծառայության գլխավոր Կրիդիի։ Կարճ պայքարից հետո V-ն սպանում է նրանց, սակայն վերք ստանալով շուտով ինքը մահանում է Իվիի ձեռքերում։
Խորհրդարանը ռմբակոծվում է և երկիրը սկսում է կյանքը «զրոյից»։
V
V, գլխավոր հերոսը, անարխիստ-ահաբեկիչ, Գայ Ֆոկսի դիմակի կրողը։ Ավելի ուշ պարզվում է, որ նա նախկինում բանտարկված է եղել համակենտրոնացման ճամբարում։ Ճամբարում տեղի ունեցած պայթյունի պատճառով նրա մաշկը այրվել էր, այդ պատճառով միշտ թաքցնում էր։ Խելացի, խորամանկ, միևնույն ժամանակ դաժան և անողոք Անգլիայի կառավարության ներկայացուցիչների նկատմամբ։ Նա մահացավ ֆիզիկապես և հանձնեց իր աշխատանքը սիրելիին՝ Իվիին։ Իր մահով վերջ դրեց բռնատիրական ռեժիմին։
Արտաքին հղումներ
Կատեգորիա:2006 ֆիլմեր Կատեգորիա:Ամերիկյան ֆանտաստիկ ֆիլմեր Կատեգորիա:Գերմանական ֆանտաստիկ ֆիլմեր Կատեգորիա:Ամերիկյան թրիլեր ֆիլմեր Կատեգորիա:Գերմանական թրիլեր ֆիլմեր Կատեգորիա:Անգլերեն ֆիլմեր Կատեգորիա:Ամերիկյան գիտաֆանտաստիկ ֆիլմեր Կատեգորիա:DC կոմիքսների էկրանավորումներ Կատեգորիա:Ֆիլմ-հակաուտոպիա Կատեգորիա:Հետապոկալիպտիկ ֆիլմեր Կատեգորիա:Warner Bros. ֆիլմեր Կատեգորիա:IMAX ֆիլմեր Կատեգորիա:Ֆիլմեր, որոնց գործողությունները տեղի են ունենում Լոնդոնում Կատեգորիա:Լոնդոնում նկարահանված ֆիլմեր Կատեգորիա:Ամերիկյան ֆիլմեր Կատեգորիա:Բրիտանական ֆիլմեր Կատեգորիա:Ամերիկյան էքշն թրիլեր ֆիլմեր Կատեգորիա:Ամերիկյան գիտաֆանտաստիկ էքշն ֆիլմեր Կատեգորիա:Pinewood Studios-ում նկարահանված ֆիլմեր Կատեգորիա:Գերմանական ֆիլմեր Կատեգորիա:Ամերիկյան ԼԳԲՏ ֆիլմեր Կատեգորիա:Ամերիկյան թրիլեր դրամա ֆիլմեր Կատեգորիա:2005 ֆիլմեր Կատեգորիա:Ֆիլմեր, որոնց գործողությունները տեղի են ունենում ապագայում Կատեգորիա:Կոմիքսների էկրանավորումներ Կատեգորիա:Ֆիլմեր ահաբեկչության մասին Կատեգորիա:Բրիտանական մարտաֆիլմեր Կատեգորիա:Գերմանական դրամա ֆիլմեր Կատեգորիա:Բրիտանական դրամա ֆիլմեր Կատեգորիա:Ամերիկյան մարտաֆիլմեր Կատեգորիա:Ամերիկյան դրամա ֆիլմեր Կատեգորիա:Բրիտանական թրիլեր ֆիլմեր Կատեգորիա:Գերմանական մարտաֆիլմեր Կատեգորիա:Ֆիլմեր վրեժի մասին Կատեգորիա:Համացանցային մեմեր Կատեգորիա:ԼԳԲՏ ֆիլմեր Կատեգորիա:Ֆիլմեր սուպերհերոսների մասին Կատեգորիա:2000-ականների ֆիլմեր Կատեգորիա:2000-ականների դրամա ֆիլմեր
Աղեր (քիմիա)
Աղեր, քիմիական միացությունների դաս, իոնական կառուցվածք ունեցող բյուրեղային նյութեր։ Սովորաբար աղերը դիտվում են որպես թթվի չեզոքացումով առաջացած, մետաղ և թթվային մնացորդ պարունակող միացություններ։ Մի շարք աղեր (մալաքիտը, լազուրիտը, պաղլեղները, կերակրի աղը, ամոնիումի քլորիդը և այլն) հունական և ալքիմիական ձեռագրերում անվանում են «հայկական աղ» (Sal armenicum)։ Ըստ Մ. Բերթլոյի, Մեյերի, Ի. Հոլանդի և այլոց, այդ աղերն այդպես են անվանվել Հայաստանից արտահանված լինելու պատճառով։ Այդ անվանումը հաճախ ենք հանդիպում նաև միջնադարյան հայկական ձեռագրերում (օրինակ՝ Երևանի Մեսրոպ Մաշտոցի անվան Մատենադարանի № 551, 6924, 8655 և այլ ձեռագրերում)։ Բերցելիոսը, առաջինը դասակարգելով քիմիական նյութերը (1812), աղեր անվանեց թթուների և հիմքերի միացությունները։ Աղերի մեծ մասը կարելի է դիտել որպես միացություններ,որոնք առաջացել են թթուներից՝ նրանց մոլեկուլներում ջրածնի ատոմները մետաղի ատոմներով տեղակալվելու հետևանքով։ Երբ տեղակալված են ջրածնի բոլոր ատոմները, աղը կոչվում է չեզոք(CaCO3,Na3PO4 և այլն), իսկ երբ տեղակալված է դրանց մի մասը՝ թթու [NaHPO4, Ca(H2PO4)2 և այլն]։ Հիդրօքսիդ խմբեր պարունակող աղերը կոչվում են հիմնային աղեր։
Ֆիզիկական և քիմիական հատկություններ
Աղեղի որոշ ֆիզիկական և քիմիական հատկություններ կախված են տվյալ աղի կատիոնների և անիոնների հատկություններից։ Աղեղի լուծելիությունը կախված է աղի ու լուծիչի բնույթից, ինչպես նաև ջերմաստիճանից։ Բազմաթիվ աղերի համար լավ լուծիչ է ջուրը, որտեղ նրանք ենթարկվում են էլեկտրոլիտային դիսոցման։ Այդ պատճառով աղեղի ջրային լուծույթներն էլեկտրականության լավ հաղորդիչներ են։ Լուծույթով հաստատուն հոսանք անցնելիս տեղի է ունենում աղեղի էլեկրոլիզ։ Ջրային լուծույթներում աղեր, բացառությամբ ուժեղ թթուներից և հիմքերից առաջացածների, հիդրոլիզվում են։ Աղեղին հատուկ բազմաթիվ քիմիական ռեակցիաներ իոնական են և ընթանում են ջրային լուծույթներում։ Աղեղը կարող են փոխազդել այլ աղերի, թթուների և հիմքերի հետ, եթե ռեակցիայի հետևանքով առաջանում են վատ դիսոցվող կամ քիչ լուծվող նյութեր։ Մետաղները կարող են աղերից դուրս մղել Լարման շարքում իրենցից հետո կանգնած մետաղները։ Հաճախ աղերի ջրային լուծույթներից նստում են բյուրեղահիդրատների ձևով, որոնց մեջ բյուրեղաջրի քանակը տարբեր կարող է լինել անգամ միևնույն աղի համար (օրինակ, CaCl2•6H2Օ, CaCl2•4H2O, CaCl2•2H2O, CaCl2•H2O)։
Աղերի ստացման եղանակներ
Աղերի ստացման եղանակներից կարևոր են թթուների (կամ անհիդրիդների) ռեակցիաները հիմքերի (կամ հիմնային օքսիդների) հետ։ Աղերը բուսական և կենդանական օրգանիզմների կարևոր բաղադրիչ մասերն են։ Մարդու կշռի 5,5% աղերն են։ Քիմիական տարրերի մեծ մասը բնության մեջ գտնվում են աղերի ձևով։ Շատ տարածված աղերն են սիլիկատները, ալյումինատները, սուլֆիդները, սուլֆատները, կարբոնատները, ֆոսֆատները, քլորիդները և բորակները։ Մեծ քանակով լուծված աղեր կան լճերում, ծովերում և օվկիանոսներում։ Երկրի ընդերքում գտնվող աղերի կուտակումները ծովերի ու լճերի չորացման հետևանք են։
Աղերն օգտագործվում են մետալուրգիայում, ապակու, կաշվի արտադրություններում, գյուղատնտեսության, մանածագործության, ներկագործության, սննդարդյունաբերության, բժշկության մեջ և այլուր։
Կատեգորիա:Քիմիա
Կարմեն Պոլո
Մարիա դել Կարմեն Պոլո և Մարտինես Վալդես (María del Carmen Polo y Martínez-Valdés, հունիսի 11, 1900 թվական, Օվիեդո, Իսպանական կայսրություն - փետրվարի 6, 1988 թվական, Մադրիդ, Իսպանիա), Ֆրանկիստական Իսպանիայի ղեկավար Ֆրանցիսկո Ֆրանկոյի կինը, 1939-1975 թվականներին Իսպանիայի առաջին տիկինը։
Ֆրանկոյի վարչակարգի ժամանակ Իսպանիայում Կարմեն Պոլոն երկրի հասարակական ու քաղաքական կյանքում կարևոր դերակատարում է ունեցել։ Գեներալ-լեյտենանտ Ֆրանցիսկո Սալգադո Արաուխոյի խոսքերով Կարմեն Պոլոն «եղել է միակ անձը, ով իրական ազդեցություն է ունեցել» կաուդիլիո Ֆրանկոյի վրա։ Պահպանողական, ոսկերչական իրերի նկատմամբ սեր ունեցող և խորապես հավատացյալ կինը՝ դոնյա Կարմենը, եղել է երկրում խիստ գրաքննություն սահմանելու նախաձեռնողը։ Նա տարբերվել է իր հավակնոտ և ծայրահեղ պահպանողական հայացքներով, եղել է իր ամուսնու քաղաքական ուղու հետևողական համակիրը։ Ֆրանցիսկո Ֆրանկոյի ղեկավարման վերջին տարիներին գեներալիսիմուսի կինը էլ ավելի մեծ ազդեցություն է ունեցել ամուսնու վրա՝ իր շուրջը հավաքելով Իսպանիայում ազատականության կյանքի ազատականացման հակառակորդներին։
Վաղ տարիներ, ծանոթությունը Ֆրանկոյի հետ
Կարմեն Պոլոն ծնվել է 1900 թվականի հունիսի 11-ին Օվիեդո քաղաքում։ Նրա ընտանիքը եղել է Աստուրիայի ամենաազդեցիկներից մեկը և դասվել է այսպես կոչված «ինդիանոսների» շարքում. Ֆրանկոյի կնոջ նախնիները իրենց կարողությունը կուտակել են Ամերիկայում։ Կարմենի հայրը՝ Ֆելիպե Պոլոն, եղել է գրականության հայտնի պրոֆեսորի որդի, իսկ մայրը՝ Ռամոնա Մարտինես Վալդեսը, հանդիսացել է աստուրիական ազնվական դինաստիաներից մեկին ։ Ֆելիպեի ու նրա կնոջ ընտանիքում եղել է չորս երեխա։ Ռամոնայի վաղաժամ մահվանից հետո երեխաների դաստիարակությանը մասնակցել է հորաքույր Իզաբելը, ով գործնականում երեխաների համար կատարել է մոր գոործառույթները։ Հատկանշական է, որ Կարմենի փոքր քույրը՝ Ռամոնան, ով հայտնի է եղել նաև «Սիտա» Պոլո անունով, նույնպես ամուսնացել է իսպանական հայտնի քաղաքական գործիչ և Ֆրանկոյի կողմնակից Ռամոն Սուների հետ։ Կարմենին նախնական կրթություն են տվել սելեզիական վանականները ։
Ապագա ամուսնու հետ Կարմեն Պոլոյի հանդիպումը տեղի է ունեցել այն բանից կարճ ժամանակ անց, երբ 1917 թվականի գարնանը քսանչորսամյա մայոր Ֆրանկոն իսպանական Մարոկկոյից տեղափոխվում է Օվիեդո և կցվում «Արքայազն Աստուրիացու» գնդին։ Գնդի զինվորական բարձրագույն ղեկավարությունը սառը ընթունեց երիտասարդ սպային. Օվիեդոյի բարձր խավը նրան տվել է ստորացնող «Մայորչիկ» մականունը, իսկ տեղական կապիտաններն ու մայորները, որոնց մի մասը տարիքով երկու անգամ մեծ էին Ֆրանկոյից, հրաժարվում էին նրան ընդունել որպես հավասարի՝ չնայած այն հանգամանքին, որ Ֆրանկոն սերում էր ապահովված ընտանիքից, որը գտնվում էր համեմատաբար առավելություն ունեցող դիրքում։
Կարմենի և Ֆրանկոյի հանդիպումը կայացավ 1917 թվականի ամռան վերջում ժողովրդական տոնակատարության («ռոմերիա») ժամանակ, որը կազմակերպվում է տեղացի ուխտագնացների կողմից։ Ինչպես Ֆրանկոյի առաջին ընկերուհի Սոֆիա Միլեն, այնպես էլ Կարմենը նրան գրավեց մոր հետ ունեցած նմանությամբ, կաթոլիկության նկատմամբ հավատարմությամբ և տեղեկացվածությամբ, ինչը յուրահատուկ էր նաև իրեն։ Երիտասարդ մայորը հետևողական էր Կարմենի հանդեպ հոգատարությամբ։ Ֆրանկոն Կարմենին ուղարկում էր սիրային գրություններ։ Աստիճանաբար Ֆրանկոն կարողացավ հասնել իր ուզածին և աղջկա մոտ հետաքրքրություն առաջացնել, սակայն նրանց հետագա հարաբերություններին խանգարեց լուրջ խոչընդոտ։ Կարմեն Պոլոյի ընտանիքը և հատկապես հորաքույր Իզաբելը կտրականապես հրաժարվում էին ընդունել իրենց աղջկա նոր սիրեցյալին։ Դրա պատճառը Ֆրանկոյի սոցիալական ցածր կարգավիճակն ու ֆինանսական աղետալի վիճակն էր, ինչը, ըստ Կարմենի հոր և հորաքրոջ կարծիքով, նա պատրաստվում էր կարգավորել ազնվական ընտանիքից սերող աղջկա հետամուսնության հաշվին։ Միակ հանգամանքը, որ Ֆիլիպե Պոլոյին հետ էր պահում Ֆրանկոյին չարգելել դստեր հետ հանդիպել այն էր, որ նա հարգում էր երիտասարդի զինվորական արժանիքները։
Գիտակցելով Կարմենի ձեռքը ստանալու իր բոլոր փորձերի անարդյունավետությունը՝ Ֆրանցիսկո Ֆրանկոն դադարեց շփվել նրա հետ։ 1919 թվականին Ֆրանկոն արձակուրդի նպատակով Էլ Ֆեռոլ, որտեղ բուռն սիրավեպ սկսեց մեկ այլ երիտասարդ աղջկա հետ, ում անունն էր Մարիա դե լոս Անխելես և դե Ֆուրունդարենա։ Նա նույնպես սերում էր հարուստ և ազդեցիկ ընտանիքից, և երբ Մարիայի հայրը տեղեկացավ դստեր ու աղքատ մայորի հանդիպման մասին, աղջկա խոսքերով ասած «ինձ հասցրեց ամենաուժեղ ապտակը, որ երբևէ ես ստացել էի»։ Այդպիսով Մարիան ստիպված էէր խզել իր կապերը Ֆրնկոյի հետ։ Մերժված Ֆրանկոն վերադարձավ Օվիեդո և վերականգնեց Կարմեն Պոլոյի ձեռքը ստանալու իր ջանքերը։ Այս անգամ Ֆրանկոյին բախտը ժպտաց. անկախ այն հանգամանքի, որ բարեկամները բողոքում էին նրանց հարաբերություններից, Կարմենը համաձայնվեց դառնալ Ֆրանկոյի կինը, և շուտով Ֆրանցիսկոն պաշտոնապես ճանաչվեց Կարմենի ամուսին։
Հարսանիք
Կարմենի ու ամուսնու հարսանեկան արարողությունը ստիպված էին անորոշ ժամանակով հետաձգել, քանի որ 1920 թվականի սեպտեմբերին Ֆրանցիսկո Ֆրանկոյին առաջարկվել էր ղեկավարել առաջին արտասահմանյան «Տերսիո» լեգիոնի մարտկոցն ու զուգահեռաբար նշանակվել լեգիոնի հրամանատարի տեղակալ փոխգնդապետի զինվորական կոչումով։ Ստանալով այդքան գրավիչ առաջարկ՝ Ֆրանկոն անմիջապես ուղևորվեց Մարոկկո։ Նա Օվիեդո վերադարձավ արդեն լեգիոնի նոր հրամանատարի պաշտոնում՝ կրելով պալատական սենեկապետի ու փոխգնդապետի կոչումներ, որի նախաձեռնողն էր անձամբ թագավոր Ալֆոնսո XIII-ը։ Բացի այդ, միապետը սպային տվել էր նաև ամուսնության թույլտվություն և 40 օր արձակուրդ։
Ամուսնության առաջին տարիներ
Չնայած այն հանգամանքին, որ Ֆրանկոյի ու նրա կնոջ ամուսնական միությունը եղավ ամուր ու երկարաժամկետ, իսկ իսպանացի կենսագիրը բռնապետին անվանել էր «կատարյալ», վերջինը, ըստ ժամանակակիցների հիշողությունների, ամուսնության հենց ամենասկզբից Կարմեն Պոլոյի նկատմամբ մեծ սեր չէր զգում և բավարար ուշադրություն չէր դարձնում, քանի որ զինվորական կարիերան նրա համար ավելի կարևոր նշանակություն ուներ, քան ընտանիքը:Տարիների ընթացքում նրանց ամուսնական միությունը ստանում էր ավելի ձևական բնույթ, իսկ հարաբերությունները զրկված էին ռոմանտիզմից։ Պակաս կարևոր չէր միմյանց նկատմամբ անհասկացվածությունը, որը առաջանում էր ամուսինների միջև։ «Աֆրիկայի և գիրք կարդալու հանդեպ չափից դուրս մեծ սեր, ինչից ես չէի հասկանում ոչինչ» - այսպես էր բնութագրել Կարմեն Պոլոն ամուսնու «բացասական կողմերը» Ֆրանկոյի հետ համատեղ ասուլիսներից մեկի ժամանակ։
Ինչպես և Ֆրանկոն, այնպես էլ նրա կինը քննադատաբար էին մոտենում Երկրորդ հանրապետության հռչակմանը։ Միապետության անկումից մի քանի ամիս հետո՝ 1931 թվականի հուլիսի 14-ին Ֆրանկոյի ընտանիքը տեղափոխվում է Օվիեդոյում գտնվող Կարմենի ամառանոց։ Ինչպես Ֆրանկոյի կենսագիր Գաբրիել Խոդջեսն է նշել մտահոգված լինելով ամուսնու անհաջողություններով, նա զբաղվում էր միայն Իսպանիայի նոր իշխանությունների նկատմամբ «թույն շնչելով»։ 1933 թվականի ավարտին գեներալը ընտանիքը տեղափոխում է Մադրիդ, իսկ 1936 թվականի սկզբին, ստանում է Կանարյան կղզիներում տեղական զինվորական շրջանի հրամանատարի պաշտոն։ Կանարյան կղզիներում դոնյա Կարմենը ամուսնու հետ մասնակցում էր աշխարհիկ բոլոր միջոցառումներին, որը տեղի էր ունենում կղզիներում։
1936 թվականի հուլիսի 17-18-ի խռովության ժամանակ, որը քաղաքացիական պատերազմի սկզիբ դարձավ Ֆրանցիսկո Ֆրանկոն, ով հանդես էր գալիս որպես խռովության ղեկավարներից մեկը, գտնվում էր Կանարյան կղզիներում։ Պատերազմը սկսվելուց որոշ ժամանակ անց նա կնոջն ու դստերը ուղարկում է Լաս Պալմաս,որտեղից նրանք շոգենավով ուղևորվեցին ֆրանսիական Հավր։ Հետագայում ազգայնականների առաջին հաջողություններից հետո դոնյա Կարմենը վերադառնում է Իսպանիա, որտեղ մասնակցում է խռովարարների կողմից վերահսկվող տարածքներում հասարակական և քաղաքական կյանքին, հանդես էր գալիս որպես Ֆրանկոյի ներկայացուցիչ։ Այսպես, 1936 թվականի հոկտեմբերի 12-ին նա մասնակցում էր Սալամանկայի համալսարանում կազմակերպված այսպես կոչված «ռասայի օրվա» տոնակատարությանը, որի ժամանակ ականատեսը եղավ համալսարանի ռեկտոր, հայտնի գիտնական, պրոֆեսոր Միգել դե Ունամունոյի և Միլյան Աստրայի ղեկավարած ազգայնականների խմբի վեճին։ Խառնվելով միջադեպին՝ Ֆրանկոյի կինը կանխում է պրոֆեսորի նկատմամբ հաշվեհարդարի իրականացումը, այնուամենայնիվ գիտնականը կարճ ժամանակ անց ազատվում է համալսարանի ռեկտորի պաշտոնից ։
Առաջին տիկին
Կարմեն Պոլոյի՝ ամուսնու գործերին խառնվելու առաջին փորձերը նկատվեցին դեռևս քաղաքացիական պատերազմի նախնական փուլում։ Ամուսնու եղբոր՝ Նիկոլաս Ֆրանկոյի հանդեպ ոչ մի համակրանք չունենալով՝ Կարմեն Պոլոն չափազանց ուրախ էր իր քրոջ ամուսնու՝ Ռամոն Սուների հետ կաուդլիոյի մերձեցման համար, ով գեներալիսիմուսի փոխարինող էր դիտում Նիկոոլասի փոխարեն։ Հետագայում դոնյա Կարմենը հաճախ էր փորձում համոզել Ֆրանկոյին հետևել Սուների խորհրդին կամ վերջինին օրինակ էր տղամարդկանց ներկայությամբ։ Այդ հանգամանքը Ֆրանկոյի և նրա կնոջ ամուսնու միջև շփումների պատճառ դարձավ։
Դոնյա Կարմենը պետության քաղաքական կյանքում նկատելի դեր սկսեց կատարել 1950-ական թվականներից։ Աստիճանաբար նա իր վերահսկողության ներքո վերցրեց ամուսնու անձնական գրաֆիկը, երբեմն ուղեկցում էր Ֆրանկոյին արտասահմանյան հանդիպումների և երկրի տարածքում ճանապարհորդությունների ընթացքում։ Դոնյա Կարմենը ձգտում էր ծերացած ամուսնուն տարբեր միջոցառումների ժամանակ պաշտպանել անցանկալի հարցերից կամ տհաճ թեմաների մասին քննարկումներից։ Նա նախօրոք դիմում էր հյուրերին և ներկայացնում իր մշակած հատուկ ձևաչափի մասին։ Նա անհանգստանում էր, որ նցանկալի թեմաների կանհանգստացնեն իր ամուսնուն և կազդեն նրա հոգեկան վիճակի վրա։ Դոնյա Կարմենը նաև այնպես էր անում, որ երիտասարդ գեղեցիկ աղջիկները չհրավիրվեն միջոցառումներին, որոնց ներկա էր գտնվելու Ֆրանցիսկո Ֆրանկոն, որպեսզի նրանց ներկայությունը չվնասեր ամուսնու «անվտանգությանը»։ Մի շարք պատմաբանների կարծիքով, Ֆրանկոյի կառավարման ժամանակ իսպանական գրականության և արվեստի մեջ առկա խիստ գրաքննությունը, որը արգելում էր սեփառակն հարաբերություններին անդրադառնալ, նախաձեռնվել է կաուդիլիոյի կնոջ կողմից ։
1969 թվականին Բարսելոնի կոմս Խուանի որդի և Իսպանիայի վերջին թագավոր Ալֆոնսո XIII-ի թոռ Խուան Կառլոս դե Բուրբոնի իսպանական գահաժառանգ, այսինքն, ըստ էության, Ֆրանկոյի իրավահաջորդ հռչակելը նրա շրջապատի և առաջին հերթին դոնյա Կարմեն Պոլոյի մոտ մեծ վրդովմունք առաջացրեց։ 1972 թվականին, երբ Ֆրանկոյի ավագ թոռնուհին՝ Կարմեն Մարտինես Բորդիուն ամուսնացավ Ալֆոնսո XIII-ի մեկ այլ թոռան՝ դուքս Ալֆոնսո դե Բուրբոնի հետ, դոնյա Կարմենը ամենայն լրջությամբ սկսեց մտածել Խուան Կառլոսին իրավահաջորդ ճանաչելը մերժելու մասին։ Ֆրանցիսկո Ֆրանկոյի և իսպանական Բուրբոնների միջև ազգակցական կապերի ի հայտ գալով Խուան Կառլոսը կարող էր իր տեղը զիջել հորեղբորորդուն, սակայն, չնայած Ֆրանկոյի կնոջ և անձամբ Ալֆոնսոյի գործադրած ջանքերին, Խուան Կառլոսը չհրաժարվեց գահի նկատմամբ իր իրավունքներից ։ Կաուդիլիոն հետաքրքրված չէր գահաժառանգի ընտանիքով և չէր ցանկանում, որ իր թոռնուհու ամուսինը հետագայում ազդի իր վրա և այս անգամ կարողացավ առաջ տանել իր դիրքորոշումը։